hotchpotch/miracl-hf-unified huggingface dataset:
Neil Aspinall
Neil Aspinall (13. lokakuuta 1941 Prestatyn, Britannia – 24. maaliskuuta 2008 New York, Yhdysvallat) oli brittiläinen musiikkituottaja. Aspinall oli Paul McCartneyn ja George Harrisonin lapsuudenystävä, ja hänestä tuli The Beatlesin kiertuemanageri.Lisäksi hän oli mm. Let it be -elokuvan tuottaja. Hän toimi myös Beatlesin perustaman Apple-levy-yhtiön johdossa aina vuoteen 2007 saakka.
Aspinall kuoli 66-vuotiaana 24. maaliskuuta 2008 keuhkosyöpään.
Jyrki Karttunen
Jyrki Tuomas Karttunen ( s. 13. kesäkuuta 1969 Joensuu) on suomalainen tanssitaiteilija ja koreografi. Karttunen aloitti uransa vuonna 1989 Helsingin Kaupunginteatterin tanssiryhmässä tanssijana. Vuodesta 1993 alkaen hän toimi freelancer-tanssijana ja koreografina, sekä oli yksi Nomadi-tuotannon perustajajäsenistä. Vuonna 2008 aloitti toimintansa Karttunen Kollektiv, jonka taiteellisena johtajana hän toimii. Vuosina 2013-17 Karttunen toimi Helsingin Kaupunginteatterin tanssiryhmän eli Helsinki Dance Companyn taiteellisena johtajana ja vuodesta 2017 alkaen Helsingin Kaupunginteatterin pääkoreografina.1989–1993 Helsinki Dance Company
Threads of Life
Threads of Life on Shadows Fallin vuonna 2007 julkaistu albumi. Albumilta nousivat hiteiksi muun muassa "Redemption" ja "Burning The Lives".
Albumi debytoi Yhdysvalloissa Billboard 200 -listan sijalla 46.
With You
With You on yhdysvaltalaisen R&B-laulaja Chris Brownin kolmas single hänen toiselta studioalbumiltaan Exclusivelta. With You piti kolmen viikon ajan hallussaan Billboard Hot 100 -listan viidettä sijaa.
Remington 700
Remington 700 on Remington Armsin vuodesta 1962 valmistama pulttilukkokiväärisarja.
Remington 700 on valmistettu useana eri mallina sekä siviili-, poliisi- että sotilaskäyttöön.
Model 700:n versioita siviilikäyttöön ovat muun muassa:700P:stä on kaksi normaaliversiota — tavallinen 700P ja 700P Light Tactical Rifle (LTR). Molemmat kiväärit tulevat Tactical Weapons System (TWS) -pakettina, jossa on kiikaritähtäin, haaratuki ja kuljetuslaukku.
Noin 90% Yhdysvaltojen poliisin tarkka-ampujakivääreistä pohjautuu Model 700:aan.
Yhdysvaltain maavoimien M24 Sniper Weapon System ja yhdysvaltain merijalkaväen M40-tarkkuuskiväärit ovat rakennettu Remington Model 700:n pohjalta.
Karttunen Kollektiv
Karttunen Kollektiv on vuonna 2008 perustettu nykytanssin ryhmittymä. Ryhmän taiteellisena johtajana toimii tanssija-koreografi Jyrki Karttunen.
Karttunen Kollektiv tuottaa yhden kantaesityksen vuodessa sekä kiertää repertoaariohjelmistolla koti- ja ulkomailla. Karttunen Kollektivin mukaan vain olemalla taiteessa mahdollisimman paikallinen ja henkilökohtainen, on mahdollista saavuttaa myös laajaa, aidosti kansainvälistä kiinnostavuutta.
Ryhmä lopetti toimintansa 2013 Jyrki Karttusen siirryttyä Helsingin Kaupunginteatterin ja Helsinki Dance Companyn palvelukseen.
Institute of Astronomy
Institute of Astronomy on suurin kolmesta Cambridgen yliopiston tähtitieteeseen keskittyvästä laitoksesta. Laitoksen tutkimusala on vaihtelevaa ja sisältää esimerkiksi tähtien, galaksien ja aktiivisten galaksien tutkimista.
Laitoksen historian voidaan katsoa alkavan vuodesta 1972, vaikkakin se sisältää myös joukon vanhempia ja siihen yhdistettyjä laitoksia: Nykyisistä jäsenistä merkittäviä ovat esimerkiksi: Laitoksen historiasta löytyy useita merkittäviä tieteilijöitä. Institute of Astronomyssä ja siihen yhdistetyissä laitoksissa ovat työskennelleet muun muassa:
Maanajo
Maanajossa siirretään maata paikasta toiseen. Maanajo on yleistä uudisrakentamisessa, jotta saataisiin maan pintakerros pois, tai ajetaan lisää maata jotta perustuskorkeutta voitaisiin nostaa. Maat ajetaan korotettaville tonteille tai kuntien maankaatopaikoille, joiden järjestäminen on kuntien velvollisuus.
Brian Fair
Brian Fair (6. joulukuuta 1976) on yhdysvaltalainen muusikko Massachusettsista, parhaiten hänet tunnetaan Shadows Fallin laulajana. Laulun lisäksi hän myös soittaa kitaraa ja rumpuja.
Brian Fairin ensimmäinen yhtye Overcast aloitti elokuussa 1991. Fair oli hetken laulajana, Scott McCooe ja Pete Cortese soittivat kitaraa, Mike D'Antonio soitti bassoa, ja Jay Fitzgerald soitti rumpuja. Overcastin, "Bleed Into One", julkaistiin 1992. "Expectational Dilution", julkaistiin 1994. Heidän viimeinen albuminsa "Fight Ambition To Kill" julkaistiin 1997. Yhtye hajosi vuonna 1998.
Thrash Metal, Death Metal, Metalcore, Space Rock
Anambra
Anambra on yksi Nigerian 36 osavaltiosta. Se sijaitsee maan eteläosassa. Anambran pinta-ala on 4 844 neliökilometriä. Vuoden 2006 väestönlaskennan alustavien tulosten mukaan Anambrassa oli 4 182 032 asukasta. Anambra on siis yksi Nigerian tiheimmin asuituista osavaltioista. Suurin etninen ryhmä on igbot.
Anambran pääkaupunki on Awka. Toinen suuri kaupunki on Onitshan jokisatama Niger-joen varrella.
Riku Immonen
Riku Immonen (s. 5. elokuuta 1972 Helsinki) on suomalainen tanssija ja koreografi.
Immonen on toiminut tanssijana jo kahdenkymmenen vuoden ajan. Tänä aikana hän on tanssinut yli neljässäkymmenessä nykytanssiteoksessa sekä noin kahdessakymmenessä teatteri-, musikaali- tai oopperaproduktiossa. Immonen on myös yksi vuonna 2002 perustetun Tanssiryhmä Täpinän perustajajäsenistä.
Marraskuussa 2013 Immonen palkittiin 15 000 euron arvoisella lastenkulttuurin valtionpalkinnolla. Palkintoperusteissa Immosen vahvuutena pidettiin hänen taitoaan käyttää laajaa tanssintuntemustaan hyväksi lapsille suunnatuissa esityksissä.
Valeakaasia
Valeakaasia eli valkovaleakaasia ("Robinia pseudoacacia") on puuvartinen kasvi hernekasvien heimossa. Se on alkujaan lähtöisin Yhdysvaltojen itäosista, mutta sitä on istutettu myös muualle lauhkeaan Pohjois-Amerikkaan, Eurooppaan ja Aasiaan.
Valeakaasia on keskikokoinen lehtipuu, joka voi kasvaa hyvällä alustalla 30 metriä korkeaksi. Normaalisti puiden korkeus jää 12–18 metriin. Kaarna on paksua, ja se on syvillä uurteilla. Valeakaasialla on lyhyt runko, joka haarautuu melko nopeasti oksiksi. Aikuiset puut ovat tummanharmaita tai ruskeahkoja.
Valeakaasian tummanvihreät lehdet ovat keskimäärin 30 senttimetriä pitkiä ja niissä on myös pienempiä ovaalinmuotoisia lehdyköitä. Syksyisin lehdet kuivuvat ja muuttuvat ruskeiksi ennen kuin putoavat.
Kasvin kukat puhkeavat keväällä. Kermanvalkeat kukat ovat keskittyneet 20 senttimetriä pitkiin terttuihin. Näihin tulee syksyllä 10 senttimetriä pitkiä hedelmiä, jotka muistuttavat litteitä herneenpalkoja.
Valeakaasian alkuperäinen levinneisyysalue kattoi itäisen osan Yhdysvaltoja. Sitä on kuitenkin istutettu kaikkialle Yhdysvaltoihin. Lisäksi sitä on istutettu myös paikoin Euroopassa ja Aasiassa.
Valeakaasia kasvaa monissa erilaisissa ympäristöissä. Parhaiten se viihtyy hedelmällisessä ja kosteassa kalkkikivijohdannaisessa maastossa. Valeakaasiat eivät viihdy erityisen kuivilla tai märillä alueilla, vaikka kestävätkin jonkun verran tulvimista. Maaperän happamuus voi vaihdella pH-arvojen 4,6 ja 8,2 välillä.
Appalakien kosteilla itärinteillä valeakaasioita kasvaa alle 1 040 metrissä, mutta Great Smoky Mountains -vuoriston rinteillä valeakaasioita tapaa 1 620 metrissä asti.
Hintertux
Hintertux on jäätikkö, jonka nimi tulee pienestä kylästä jäätikön juurella. Hintertux sijaitsee Zillertalin laaksossa Tirolissa, Itävallassa. Jäätikön korkein kohta on 3476 metriä merenpinnan yläpuolella.
Hintertux tarjoaa ympäri vuoden mahdollisuuden lasketteluun.
Korkein hissi vie 3250 metrin korkeuteen. Kesällä hiihtoalue alkaa 2 600 metrin korkeudesta. Hintertux on osa laajaa Zillertalin hiihtoaluetta, missä hoidettuja rinteitä on 245 kilometriä. Myös alempana laaksossa sijaitsevasta Mayrhofenista pääsee mäkeen.
Suomalainen alppihiihtäjä Sara Mustonen kuoli Hintertuxilla vuonna 1979.
United European Car Carriers
United European Car Carriers (UECC) on norjalainen merikuljetusyritys. Yrityksen päätoimistot sijaitsevat Norjan Grimstadissa ja Oslossa. Lisäksi yrityksellä on toimistot muun muassa Lontoossa, Hampurissa, Pariisissa, Madridissa ja Pireuksessa. Henkilökuntaa UECC:lla on 800. United European Car Carriers kuljettaa vuodessa yli 2,2 miljoonaa autoa ja ro-ro-yksikköä 28 aluksellaan.
United European Car Carriers omistaa osia japanilaisesta Nippon Yusen Kabushiki Kaishasta (NYK) ja ruotsalaisesta Wallenius Linesista.
Hack and slash
Hack and slash tarkoittaa tietokoneroolipelien pelityyppiä tai pelitapaa. Kummassakin tapauksessa kyseessä on pelaaminen, joka perustuu vihollisten tappamiseen lähitaistelussa, eikä niinkään juonen käänteisiin tai hahmonkehitykseen. Termi on lähtöisin laudalla pelattavista roolipeleistä.
Tunnettuja esimerkkejä hack and slash -tyyppisistä peleistä ovat "Diablo"-sarja ja "Dungeon Siege". Myös monet mudit, erityisesti LPMud- ja DikuMUD-lajityyppien edustajat, ovat usein hyvin hack and slash -henkisiä.
Konsoleilla ja tietokoneilla tunnetuimmat hack and slash -pelit ovat Devil May Cry-sarja, jota myös pidetään tyylin tiennäyttäjänä ja edelläkävijänä, Dynasty Warriors-sarja, God of War-sarja ja Bayonetta-sarja.
Kukkahattutäti
Kukkahattutäti on pilkkanimi, jolla viitataan henkilöön – usein naispuoliseen – joka pilkkaajan mielestä osallistuu julkiseen keskusteluun jakelemalla muille moralistisia, yleensä naiiveja neuvoja. Nimitys kukkahattutäti juontuu moraalia tiukasti vartioivien entisajan amerikkalaisten hienostorouvien päähinetyylistä.
Toimittaja Saska Saarikosken mukaan kukkahattutädillä ”tarkoitetaan hyväntahtoisen hölmöä naista (tai joskus miestäkin), joka opettaa muille, miten tulee elää”. Esimerkkeinä kukkahattutädeiksi nimitellyistä hän mainitsee Tarja Halosen ja Astrid Thorsin. Toimittaja Ilkka Mattilan mukaan kukkahattutädeiksi kutsutaan verkkokeskusteluissa muun muassa rasististen purkausten arvostelijoita, eläinsuojelijoita, joukkoliikenteen kannattajia sekä yleisesti sosiaalialan työntekijöitä. Helmikuussa 2011 jääkiekkoseura KooKoon päävalmentaja Ismo Lehkonen sai lyhyen toimitsijakiellon nimitettyään Mestiksen vastaavia päättäjiä kukkahattutädeiksi. Paleface kutsuu itseään Luova tuho -albumillaan itseironisesti ”kukkahattudädiksi”.
Juha-Pekka Raeste
Juha-Pekka Raeste (s. 4. tammikuuta 1962) on suomalainen toimittaja, joka on näkyvimmin toiminut Helsingin Sanomien Nyt-liitteen perustajana ja ensimmäisenä esimiehenä 1995–2000 sekä Taloussanomien päätoimittajana marraskuusta 2007 toukokuuhun 2009. Hän on tunnettu myös Yle TV2:n "Tuomio"-ajankohtaisohjelman puolustusasianajajana.
Kesäkuusta 2009 alkaen Raeste on toiminut Helsingin Sanomien politiikan toimittajana.
Raeste kirjoitti 1980-luvun lopulla pakinoita Ylioppilaslehteen ja Helsingin Sanomien Kuukausiliitteeseen nimimerkillä Musta pää Pekka Nurmisen kanssa. Ennen Taloussanomien päätoimittajuutta hän oli Helsingin Sanomien taloustoimittaja. Koulutukseltaan Raeste on oikeustieteen kandidaatti Helsingin yliopistosta. Hän valmistui ylioppilaaksi Helsingin Suomalaisesta Yhteiskoulusta.
Antti Einari Halonen
Antti Einari Halonen (s. 3. marraskuuta 1945 Mikkeli) on suomalainen teatteriohjaaja ja näyttelijä, kääntäjä, dramaturgi ja radiokuunnelmien ohjaaja ja käsikirjoittaja. Hän oli Suomen Kansallisteatterin ohjaaja 1992–1997 ja pääohjaaja 1998–2011. Pitkän uransa aikana Halonen on dramatisoinut ja ohjannut lukuisia näytelmiä, muun muassa William Shakespearen, Minna Canthin ja Arthur Millerin teoksia. Hän on ohjannut myös musikaaleja ja oopperoita, kuten Kurt Weillin ja Bertolt Brechtin "Kolmen pennin oopperan" ja yhteistyöohjauksia Jukka Kajavan kanssa. Lisäksi hän on käsikirjoittanut ja ohjannut radiokuunnelmia, joista tunnetuin on Mika Waltarin teokseen perustuva "Sinuhe".
Halonen työskenteli Kouvolan teatterissa ohjaajana 1968–1970, freelanceohjaajana 1970–1979 ja 1984–1992 sekä Yleisradion teatteriosaston ohjaajana 1980–1983.
Halonen on saanut Pohjoismaisen kuunnelmapalkinnon 1986, valtion tiedonjulkistamispalkinnon 1987 ja Eino Kalima -palkinnon 1996. Hän on näytellyt kahdessa elokuvassa, "Puulinna" ja "Linna", joista jälkimmäisessä hän toimi myös apulaisohjaajana.
Pasi Toiviainen
Pasi Toiviainen (s. 22. tammikuuta 1967 Espoo) on suomalainen tiedetoimittaja, tietokirjailija ja arkkitehti. Hän toimi vuosina 1998–2002 Creavideon Yle TV2:lle tuottamien "Ympäristöuutisten" toimittaja-juontajana. Vuodesta 2004 lähtien hän on työskennellyt Ylen tiedetoimituksessa.
Koulutukseltaan Toiviainen on yhdyskuntasuunnitteluun ja arkkitehtuurin historiaan syventynyt arkkitehti. Vuosina 1990–1995 hän työskenteli ekologiseen suunnitteluun erikoistuneessa Arkkitehtitoimisto Eratissa. Vuonna 1995 Toiviainen perusti kollegoidensa kanssa maisema-arkkitehtitoimisto Studio Terran, jossa hän toimi vuoteen 2002 asti.
Uransa aikana Toiviainen on toiminut myös ilmastoasiantuntijana, luennoitsijana, tutkimusavustajana ja valokuvaajana sekä nuoruusvuosinaan sirkustaiteilijana ja tiskijukkana. Vuosina 1997–1998 hän toimi Helsingin kaupungin yleisten töiden lautakunnan varajäsenenä.
Koulunkäyntinsä Toiviainen aloitti 1970-luvun puolivälissä Itä-Afrikassa, Dar es Salaamin kansainvälisessä koulussa Tansaniassa. Toiviainen on naimisissa ja yhden lapsen isä. Hänen harrastuksiinsa kuuluvat ilmastotiede, jalkapalloilu ja pyöräily. Sotilasarvoltaan hän on reservin vänrikki.
Toiviainen on raportoinut ilmastonmuutokseen liittyvistä asioista yli 20 vuoden ajan. Hän on ohjannut palkitun elokuvan "Venus-teoria" vuonna 2004 ja kirjoittanut kirjan "Ilmastonmuutos. Nyt." vuonna 2007. Hän oli vihreiden ehdokkaana vuoden 2009 europarlamenttivaaleissa, joissa sai 4 081 ääntä, sekä 2011 eduskuntavaaleissa saaden 606 ääntä
Dalton (täsmennyssivu)
Dalton on nimi, jolla voidaan viitata seuraaviin asioihin:
Daltonin osapainelaki
Daltonin osapainelaki tarkoittaa kemiallista ja fysikaalista lakia, jonka mukaan kaasuseoksen hypoteettinen paine tietyssä tilavuudessa on sen kaasujen osapaineiden summa. Kaasun osapaine on sama kuin kaasun paine sen ollessa yksinään samassa tilavuudessa ja lämpötilassa.
Matemaattisesti ilmaistuna kaasuseoksen kokonaispaine on
missä formula_3 ja formula_4 ovat kaasujen 1, 2 ja "n" osapaineet.
Lain havaitsi John Dalton vuonna 1801 tekemissään kokeissa. Daltonin osapainelaki on myös sidoksissa ideaalikaasujen lakeihin ja se pätee täydellisesti vain ideaalikaasulle, jossa molekyylien välisiä vuorovaikutuksia ei huomioida.
Branko Oblak
Branko ("Brane") Oblak (s. 27. toukokuuta 1947) on slovenialainen jalkapalloilija. Hän pelasi uransa aikana seurojen tasolla muun muassa Bundesliigan FC Bayern Münchenissä.
Ljubljanassa syntynyt Oblak aloitti ammattilaisuransa Olimpija Ljubljanassa 1960-luvulla. Hän pelasi useaan otteeseen Jugoslavian jalkapallomaajoukkueessa; hän osallistui muun muassa maailmanmestaruuskilpailuihin 1974 ja Euroopan-mestaruuskilpailuihin 1976.
Oblak oli Slovenian "vuoden miesurheilija" 1971, ja marraskuussa 2003 hänet valittiin maansa kaikkien aikojen jalkapalloilijaksi. Hän on peliuransa jälkeen luonut huomattavan uran valmentajana.
Vapauspuolue (Alankomaat)
Vapauspuolue (holl. "Partij voor de Vrijheid") (PVV) on alankomaalainen kansallisliberaalinen puolue. Sitä johtaa Geert Wilders, joka oli puolueen edeltäjäryhmän "Group Wildersin" ainoa edustaja Alankomaiden parlamentissa. Puolue voitti yhdeksän paikkaa vuoden 2006 vaaleissa, mikä teki siitä parlamentin viidenneksi suurimman puolueen ja kolmanneksi suurimman oppositiopuolueen. Vuoden 2009 europarlamenttivaaleissa puolue sai toiseksi eniten paikkoja Alankomaissa, 4 paikkaa 25:stä. Vuoden 2010 parlamenttivaaleissa puolueen paikkamäärä nousi 9:stä 24:ään.
Puolueella on yksi jäsen, Wilders itse, eikä se näin ole oikeutettu Alankomaiden puoluetukiin. Puolueen toiminta on täysin lahjoitusten varassa.
PVV kannattaa puolueohjelmansa mukaan Alankomaiden senaatin lakkauttamista, puoluetukien poistamista vasemmistolaisilta puolueilta, rahoituksen lakkauttamista ilmastonmuutoksen torjuntaan pyrkiviltä projekteilta sekä päästöverojen lakkauttamista, tuulivoimasta luopumista, investointeja ydin- ja hiilivoimaan, kehitysavun lakkauttamista, kaikkien kansalaisten rekisteröimistä etnisen ryhmän perusteella, maahanmuuton voimakasta rajoittamista ja osittaista kieltämistä, islamin poistamista Alankomaiden yhteiskunnasta, sekä Euroopan unionin lakkauttamista tai Alankomaiden eroa siitä ja kaiken yhteistyön lopettamista.
First Step
First Step on Faces-yhtyeen debyyttialbumi vuodelta 1970.Kappale Stone löytyy Ronnie Lanen esityksenä Pete Townshendin ensimmäiseltä soololevyltä Who Came First hieman muokattuna nimellä Evolution.
Hiusvaha
Hiusvaha on hiusten muotoiluun käytettävä tuote. Hiusvahan koostumus voi olla valmistajasta riippuen kovaa ”vahamaista” tai paksua kermaista.
Vaha eroaa hiusgeelistä siten, että se antaa pehmeämmän lopputuloksen, jota voi myös muotoilla helposti uudestaan. Hiusvahat antavat hiuksille luonnollisen näköistä tukea ja tuuheutta. Ne myös antavat vahasta riippuen hiukselle mattapinnan tai tuovat hiukseen kiiltoa.
Shirō Hashizume
Shirō Hashizume (; s. 20. syyskuuta 1928 Wakayama) on japanilainen entinen uimari. Hän rikkoi miesten 1 500 metrin vapaauinnin maailmanennätyksen 16. elokuuta 1949, tosin ennätys rikottiin jo samana päivänä.
Hashizume voitti 1 500 metrin vapaauinnin hopeaa vuoden 1952 kesäolympialaisissa Helsingissä. Hänet päihitti vain yhdysvaltalainen Ford Konno.
Hashizume valmistui vuonna 1951 Japanin yliopiston lakitiedekunnasta. Hänet otettiin vuonna 1987 Shiju hoshō -ritarikuntaan, ja hänet kelpuutettiin vuonna 1992 International Swimming Hall of Fameen.
Armand Emmanuel du Plessis de Richelieu
Armand Emmanuel Sophie Septemanie du Plessis, Richelieun herttua (25. syyskuuta 1766 – 17. toukokuuta 1822) oli merkittävä ranskalainen valtiomies Bourbon-suvun palattua valtaan Ranskan suuren vallankumouksen jälkeen. Vallankumouksen ja Napoleonin sotien aikana hän palveli Venäjän keisarillisissa joukoissa.
1816 Richelieu nimitettiin Ranskan akatemiaan ("L’Académie française"). Hän toimi kahdesti Ranskan pääministerinä: 26. syyskuuta 1815 – 29. joulukuuta 1818 sekä 20. helmikuuta 1820 – 14. joulukuuta 1821.
Ford Konno
Ford Hiroshi Konno (s. 1. tammikuuta 1933 Honolulu, Havaiji) on yhdysvaltalainen kilpauransa päättänyt uimari. 1950-luvulla kaksi olympiakultaa ja -hopeaa voittanut Konno nimettiin uinnin kansainväliseen Hall of Fameen vuonna 1972.
Vuoden 1952 kesäolympialaisissa Helsingissä Konno voitti kultaa 1 500 metrin vapaauinnissa ja 4 × 200 metrin vapaauintiviestissä. Lisäksi hän sai hopeamitalin 400 metrin vapaauinnista hävittyään 0,6 sekunnilla yllättäjälle, Ranskan Jean Boiteux'lle.
Melbournen kesäolympialaisissa 1956 Konno voitti hopeaa 4 × 200 metrin vapaauintiviestissä.
Opiskeltuaan high schoolissa Havaijilla Konno pääsi Ohio Staten yliopistoon. Valmistumisensa jälkeen hän työskenteli high school -opettajana ja valmentajana.
Konno avioitui vuonna 1956 Helsingin kaksinkertaisen uinnin olympiapronssimitalistin Evelyn Kawamoton (1933–2017) kanssa.
Who Came First
Who Came First on The Who-yhtyeen kärkihahmon Pete Townshendin ensimmäinen soololevy vuodelta 1972. Se sisältää joitakin kappaleita, joita The Whokin on levyttänyt, mutta levyä muutoin leimaa Meher Baban innoittama hengellisyys.
Kaikki kappaleet säveltänyt Pete Townshend, ellei toisin mainittu.
James McLane
James Price McLane Jr. (s. 13. syyskuuta 1930 Pittsburgh) on yhdysvaltalainen entinen uimari. Hän voitti kaikkiaan neljä mitalia kaksissa kesäolympialaisissa, Lontoossa 1948 ja Helsingissä 1952.
Lontoon olympialaisissa 1948 hän voitti olympiahopeaa 400 metrin vapaauinnissa ajalla 4.43,4 ja olympiakultaa 1 500 metrin vapaauinnissa ajalla 19.18,5.
Jack Hannah
Jack Hannah (13. tammikuuta 1913 – 11. kesäkuuta 1994) oli yhdysvaltalainen piirroselokuvien ohjaaja, animaattori ja käsikirjoittaja. Häntä pidetään elokuvien Aku Ankka -hahmon tärkeänä kehittäjänä siinä missä Carl Barks oli sarjakuvalehtien Akun kehittäjä.
Hannah ohjasi Disneylle kaiken kaikkiaan yli sata piirroselokuvaa. 65 oli lyhytelokuvia, joista kahdeksan valittiin Oscar-ehdokkaiksi. Useimmissa niistä olivat tähtinä Aku Ankka, Tiku ja Taku sekä Humphrey-karhu. Disneyn lopetettua lyhytpiirrettyjen tuotannon Hannah työskenteli hetken aikaa "Disneyland"-antologiatelevisiosarjan uusien jaksojen ohjaajana, kunnes siirtyi Walter Lantzin studiolle tekemään Nakke Nakuttaja -elokuvia.
Anselmi Panda
Anselmi Panda () on Walter Lantzin tuottamien piirrettyjen elokuvien hahmo, josta kertovia elokuvia tehtiin vuosina 1939–1949. Se on ihmismäinen eläinhahmo, jonka väritys muistuttaa jättiläispandaa, mutta liikkeet ja vartalonmuoto Mikki Hiirtä. Nakke Nakuttaja oli aluksi Anselmi Panda -elokuvien sivuhenkilö, mutta pian Nakke siirtyi omien elokuviensa pääosaan.
Anselmi Pandasta kertovia sarjakuvia on julkaistu Nakke -sarjakuvalehdessä.
Shigeru Mizuki
Shigeru Mizuki (; s. 8. maaliskuuta 1922 – 30. marraskuuta 2015) oli japanilainen mangaka. Hänen tunnetuin teoksensa on vuonna 1959 alkanut "Gegege no Kitarō", joka esitteli kokonaan uusille sukupolville japanilaisen kansanperinteen henkiolennot, yōkait.
Sakaiminatossa syntynyt Mizuki päätyi toisessa maailmansodassa armeijan mukana Uuden-Britannian saarelle Papua-Uuteen-Guineaan. Hän sairastui malariaan, menetti toisen kätensä ja joutui sotavangiksi. Sodan jälkeen hän työskenteli elokuvateatterissa ja kamishibai-esitysten kuvitusten piirtäjänä. Sarjakuvan pariin hän siirtyi monen muun kamishibai-piirtäjän tapaan 50-luvulla, kun televisio alkoi tehdä kamishibaista katoavaa kansanperinnettä.
Mizukille on myönnetty useita palkintoja, kuten Kōdanshan mangapalkinto. Hänet on saanut myös Shiju hoshō -kunniamerkin. Hän on tehnyt mangan Adolf Hitlerin elämästä, ja hänen maalauksiaan on ollut näyttelyissä.
John Marshall (uimari)
John Birnie Marshall (29. maaliskuuta 1930 – 31. tammikuuta 1957) oli australialainen uimari. Hän voitti vuoden 1948 kesäolympialaisissa Lontoossa hopeaa 1 500 metrin vapaauinnissa ajalla 19.31,3 ja pronssia 400 metrin vapaauinnissa ajalla 4.47,7.
Marshall osallistui myös seuraaviin kesäolympialaisiin 1952 ja 1956, mutta jäi mitaleitta. Hänen elämänsä päättyi maaliikenneonnettomuuteen vain 26 vuoden iässä.
Akwa Ibom
Akwa Ibom on yksi Nigerian 36 osavaltiosta. Se sijaitsee Atlantin rannikolla maan kaakkoisosassa. Akwa Ibomin pinta-ala on 7 081 neliökilometriä. Vuoden 2006 väestönlaskennan alustavien tulosten mukaan Akwa Ibomissa oli noin 3 920 000 asukasta. enemmistö asukkaistaon kristittyjä.
Akwa Ibomin pääkaupunki on Uyo. Se on satama- ja yliopistokaupunki. Eket on merkittävä öljyntuotannon keskus.
Akwa Ibom on raakaöljyn ja -kaasuntuotantoaluetta. Kuitenkaan öljyn tuoma varallisuus ei ole levinnyt osavaltion omille kansalaisille. Vuodesta 1999 alkaen osavaltion johto on äänekkäästi vastustanut öljyrahojen ohjautumista liittovaltion hallituksen käyttöön, ja 2000-luvulla Akwa Ibomiin onkin saatu matkapuhelinverkko, uusia teitä, tekniikkapainotteinen yliopisto, voimalaitos ja maatalouden ja turismin kehittämisohjelmia. Myös lentokenttää suunnitellaan.
Outlawzin diskografia
Tämä on diskografia sivu rap-ryhmä Outlawzeista.
"Katso myös" Tupac Shakurin diskografia
Tulitaide
Tulitaide on tulen käyttämistä estraditaiteen apukeinona. Tulitaide luokitellaan osaksi uutta sirkusta (cirque nouveau), vaikka tulta on käytetty sirkuksessa ja esitystaiteissa erittäin kauan. Tunnetuimpia tulitaiteen muotoja ovat tulenpyöritys, tulitanssi ja tuliveistokset.
Tulenpyörityksessä käytetään apuna muun muassa poita (ketjun päässä oleva pallo), tulikeppejä, soihtuja, diaboloja, vanteita, köysiä ja devil-stickejä, joissa on polttonesteeseen kastettuja palopäitä.
Yobe
Yobe on Nigerian 36 osavaltiosta pinta-alaltaan kuudenneksi suurin. Se sijaitsee maan koillisosassa. Yoben pinta-ala on 45 502 neliökilometriä. Vuonna 2006 Yobessa oli noin 2 321 000 asukasta.
Yoben pääkaupunki on Damaturu.
Yobe on maanviljelysaluetta, jonka tärkeimpiä tuotteita ovat arabikumi maapähkinät, puuvilla ja pavut. Myös karjankasvatus on tärkeä elinkeino. Osavaltion alueella on myös mineraalivaroja: kipsiä, kaoliinia ja kvartsia, mutta niitä ei ole hyödynnetty vielä kovin paljoa. Pohjoisosa on kuumaa savannialuetta, eteläosassa on miellyttävämpi ilmasto.
Erkki Kansanaho
Erkki Kalervo Kansanaho, vuoteen 1937 "Kansanen" (11. heinäkuuta 1915 Jyväskylä – 7. joulukuuta 2003 Helsinki) oli Tampereen hiippakunnan neljäs piispa. Hänet valittiin virkaan vuonna 1966 ja hän jäi eläkkeelle vuonna 1981. Ennen piispaksi tuloaan hän toimi Kulosaaren yhteiskoulun rehtorina 1945–1955 ja Helsingin yliopiston teologisessa tiedekunnassa käytännöllisen teologian vt. professorina vuosina 1953–1957 ja virkaan nimitettynä 1957–1966. Kansanaho oli yliopiston teologisen tiedekunnan varadekaani 1964–1966.
Erkki Kansanaho tuli ylioppilaaksi Viipurin suomalaisesta lyseosta 1933, suoritti sacri ministerii candidatus -tutkinnon Helsingin yliopistossa 1936 ja vihittiin papiksi 1937. Teologian lisensiaatiksi Kansanaho valmistui 1947 ja teologian tohtorin arvon hän sai 1948. Kansanaho sai riemutohtorin arvonimen vuonna 2000. Kansanaho oli Helsingin yliopiston dosentti 1951–1957. Suomalaisen tiedeakatemian jäseneksi hänet kutsuttiin 1963.
Kansanaho oli koululaiva Suomen Joutsenen pastorina 1937–1938 ja laivaston pastoina 1939–1944.
Kansanaho oli Suoman pappisliiton sihteeri 1946–1955, Suomen teiniliiton kuraattori 1948–1951, Suomen ylioppilaskuntien liiton puheenjohtaja 1957–1959, Suomen merimieslähetysseuran puheenjohtaja 1969–1985. Hän oli vuodesta 1983 Suomen kirkkohistoriallisen seuran kunniajäsen.
Luettelo vuoden 2006 miehittämättömistä avaruuslennoista
Vuoden 2006 miehittämättömät avaruuslennot: vuosi oli tavanomainen - hieman toista sataa satelliittia laukaistiin avaruuteen.
Luettelo vuoden 2005 miehittämättömistä avaruuslennoista
Vuoden 2005 miehittämättömät avaruuslennot: 71 onnistuneesti laukaistua avaruusalusta, 3 laukaisussa tuhoutunutta satelliittia. Satelliiteista noin parilla tusinalla oli sotilaallinen operaattori, valtaosa näistä oli Yhdysvaltain ilmavoimien avaruualuksia. Noin tusina kaikista satelliiteita oli mikrosatelliitteja, lähinnä yliopisto-opiskelijoiden harjoitustöiden ja opiennäytteiden kohteita. Kaksi listan "aluksista" on satelliitin määritelmän ulkopuolella : anturointu miehittämätön avaruuspuku ja Turkmenistanin avaruuteen haluama muistoesinekapseli.
Luettelo vuoden 2004 miehittämättömistä avaruuslennoista
Vuoden 2004 miehittämättömät avaruuslennot.
Näiden lisäksi: 8.11.2004 Oblik-malline Sojuz-2-1a:n koelaukaisulla Plesetskistä.
Luettelo vuoden 2003 miehittämättömistä avaruuslennoista
Vuoden 2003 miehittämättömät avaruuslennot.
Luettelo vuoden 2002 miehittämättömistä avaruuslennoista
Vuoden 2002 miehittämättömät avaruuslennot.
Luettelo vuoden 2001 miehittämättömistä avaruuslennoista
Vuoden 2001 miehittämättömät avaruuslennot.
Luettelo vuoden 2000 miehittämättömistä avaruuslennoista
Vuoden 2000 miehittämättömät avaruuslennot.
1950-luvun miehittämättömät avaruuslennot
1950-luvun miehittämättömät avaruuslennot koostuvat 22 satelliitin laukaisusta 26 kuukauden aikana 4. lokakuuta 1957 eli Sputnik 1:n avaruuslennosta alkaen.
Kaikki Yhdysvaltain laukaisemat piensatelliitit, lähinnä mikrosatelliitteja, laukaistiin matalille Maan kiertoradoille (200–600 km) tai sellaisille elliptiselle radoille, joille vaaditaan yhtäsuuri kantoraketin aikansaama loppunopeus kuin matalille radoille. Neuvostoliitto pystyi voimakkaammalla kantoraketillaan (R-7) nostamaan raskaita satelliitteja ja lähettämään kuuluotaimia. Sen kuuluotaimissa ei ollut radankorjausmoottoreita ja täten niiden suuntauksen tarkkuus riippui täysin kantoraketin laukaisun suuntatarkkuudesta. Neuvostoliiton avaus Kuun tutkimuksessa oli laukaiseva tekijä Kennedyn Apollo-ohjelman syntyyn.
1950-luvulla kaikkiaan 35 kantoraketin laukaisuyritystä epäonnistui, niistä vain viisi tapahtui Neuvostoliitossa. Epäonnistuneet laukaisut toivat hetkeksi yhdysvaltalaisen median etusivujen ostikkojen käyttöön sanat flopnik (korkeushypyn floppaus + Sputnik) ja kaputnit (saksan sana Kaputt + Sputnik) kuvaten Yhdysvaltain laukaisujen epäonnistumisia.
Vain muutama vuosi myöhemmin esimerkiksi James Bond -elokuvassa "Salainen agentti 007 ja tohtori No" esitettiin suurelle yleisölle ajatus, että kommunistiset tahot häiritsisivät Floridasta tehtyjä rakettien laukaisuja.
Yhdysvaltain ongelmat liittyivät kuitenkin liian pienten rakettien virittämiseen kantoraketeiksi eli niiden rakettimoottoreiden räjähdyksiin tai ohjausjärjestelmän virhetoimintoihin. Nämä tekniset epäonnistumiset lisäsivät Yhdysvaltain rakettiohjelmien rahoitusta, joka puolestaan lisäsi Neuvostoliiton satelliittiohjelmien rahoitusta - syntyi avaruuskilpa. Yhdysvaltain presidentti Eisenhowerin jäähyväispuhe "sotateollisen kompleksin" toiminnan vaaroista liittyy osin Yhdysvaltain ohjusteollisuuteen, mahdollisesti kahden maan ohjusteollisuuksien saamiin synergioihin varustelu- ja avaruuskilvoissa.
Vuonna 1957 tehtiin yksi Yhdysvaltojen laukaisu, joka epäonnistui:
Vuonna 1958 tehtiin 21 epäonnistunutta laukaisua, joista 18 oli Yhdysvaltojen:
Yhdysvaltain maavoimat oli selkeästi häviämässä avaruuskilvan Yhdysvaltain aselajien välisessä kilvassa. Von Braunin ryhmä Yhdysvaltain armeijan Alabaman arsenaalilla oli vuonna 1958 siirtymässä juuri perustetulle NASAlle.
Vuonna 1959 tehtiin 13 epäonnistunutta laukaisua, joista 11 oli Yhdysvaltojen:
Fitna
Fitna on hollantilaisen konservatiivipuolueen Partij voor de Vrijheidin (PVV) johtajan Geert Wildersin käsikirjoittama 17-minuuttinen lyhytelokuva. Elokuva arvostelee islamia ja sen pyhää kirjaa Koraania.
Wilders julkaisi elokuvansa puolueensa kotisivulla 27. maaliskuuta 2008. Geert Wilders -niminen käyttäjä julkaisi videon myös videopalvelu LiveLeakissa.
Elokuva näyttää otteita suurista, Koraanin luvuista, joiden yhteyteen on liitetty lehtileikkeitä sekä videoleikkeitä. Elokuvan taustamusiikkina soi Edvard Grieg ja Pjotr Tšaikovski. Lyhytelokuva alkaa tanskalaisen Jyllandspostenin pilakuvalla profeetta Muhammadista, jonka turbaanin paikalla tikittää pommi.
Wilderin mukaan lyhytelokuva näyttää kuinka Koraanin tekstejä käytetään tänä päivänä lietsomaan väkivaltaa ja antidemokraattista käytöstä.
Elokuvaa on myös kritisoitu erilaisista virheistä. Esimerkiksi elokuvan kohdassa, jossa viitataan Theo van Goghin murhaajaan Mohammed Bouyeriin, ruudulla näkyy todellisuudessa hollantilainen hip hop -artisti Salah Edin. Kuva, jossa Salah Edin poseeraa Mohammed Bouyerina, oli otettu musiikkialbumia varten. Salah Edin nosti syytteen kuvansa luvattomasta käytöstä.
Tammikuussa 2008 Wilders joutui syytteeseen vihan ja syrjinnän lietsomisesta. Elokuvassaan hän muun muassa kutsuu Koraania fasistiseksi ja vertaa sitä Adolf Hitlerin Taisteluni-kirjaan.
Kurt Westergaard, yksi Jyllands Postenin Muhammed-pilakuvien piirtäjistä, oli närkästynyt siitä, että hänen kuviaan käytettiin elokuvassa ilman hänen lupaansa. Hänen mukaansa hänen piirtämiensä pilakuvien tarkoitus ei ollut vastustaa islamia, vaan ainoastaan islamilaista terrorismia.
Videopalvelu LiveLeak poisti videon sivuiltaan, koska sen henkilökunta sai vakavia uhkauksia videon vuoksi, eikä videopalvelu uskaltanut riskeerata työntekijöidensä turvallisuutta. LiveLeak palautti kuitenkin videon sivuilleen 30. maaliskuuta.
Kim Wilson
Kim Wilson (s. 1951 Detroit) on yhdysvaltalainen rhythm and blues- ja roots rock -huuliharpisti ja laulaja.
Wilson perusti 1970-luvulla ystäviensä kanssa Fabulous Thunderbirds -yhtyeen. Hän on yhtyeen johtohahmo, mutta on menestynyt myöhemmin myös soolouralla. Muddy Waters on ylistänyt Wilsonia sanoen, että tämä on päässyt lähemmäs Little Walterin huuliharppusoundia kuin kukaan muu.
Jupiter (harmonikka)
Jupiter () on venäläinen bajan-harmonikkamerkki ja soitinvalmistaja, jonka soittimet ovat maailmanlaajuisesti arvostettuja konserttiharmonikansoittajien instrumentteja.
Bayan Jupiter JSK -yhtiö perustettiin huhtikuussa 1994 jatkamaan Moskovan kokeellisen musiikki-instrumenttitehtaan (MEMIF) toimintaa, joka oli neuvostoaikoina Puna-armeijan alainen kehitysyksikkö. Perustajina oli ryhmä tunnettuja MEMIF:issä aiemmin työskennelleitä bajan-harmonikansoittajia. Yrityksen perustamista tuki Venäjän musiikkimestarien liitto sekä A. K. Ginzburg.
MEMIF:in arvostetuimman "Jupiter"-bajanmallin tekijänä oli suunnittelija ja insinööri Juri Volkovitš (1927–1981). "Jupiter" -malli sai kultamitalin ja ensipalkinnon Leipzigin soitinäyttelyssä 1974 sekä voitti muitakin kansainvälisiä tunnustuksia. Useat tunnetut konserttiharmonikkataiteilijat käyttävät tehtaan malleja.
Kary Mullis
Kary Banks Mullis (s. 28. joulukuuta 1944 Lenoir, Pohjois-Carolina, Yhdysvallat) on yhdysvaltalainen biokemisti. Hän sai Nobelin kemianpalkinnon vuonna 1993 polymeraasiketjureaktion keksimisestä. Mullis jakoi palkinnon Michael Smithin kanssa.
Mullis suoritti alemman korkeakoulututkinnon Georgian teknologiainstituutissa valmistuen vuonna 1966. Filosofian tohtorin arvon hän sai Kalifornian yliopistosta Berkeleystä vuonna 1973 tutkimuksestaan, joka kohdistui proteiinien rakenteeseen ja synteesiin. Saavutettuaan tohtorin arvon Mullis siirtyi Kansasin yliopiston lääketieteelliseen tiedekuntaan tutkimuskohteenaan kardiologia. Kansasista hän siirtyi Kalifornian yliopistoon San Franciscoon päättämään lääkeainekemiaa koskevaa post doc-työtään.
Vuonna 1979 Mullis aloitti työt Cetus Corporationin palveluksessa. Siellä hän toimi seitsemän vuotta DNA:han erikoistuneena kemistinä. Syntetisoidessaan oligonukleotideja hän kehitti vuonna 1983 teknologian, joka tunnetaan nimellä polymeraasiketjureaktio. Vuonna 1986 hän siirtyi työskentelemään Xytronyx-yhtiöön. Siellä hänet nimitettiin molekyylibiologian tutkimuksen johtajaksi.
Mullis on myös kehittänyt UV-valoa kestävän muovin, joka vaihtaa väriä riippuen valosta.
Ariarathes VI
Ariarathes VI Epifanes () oli Kappadokian kuningas 131/130 eaa. – 116 eaa. tai 111 eaa. Hänen vanhempansa olivat Ariarathes V Filopator ja Nysa. Ariarathes soti Pontoksen kuningas Mithridates V:tä vastaan. Sodan jälkeen Mithridates V antoi tyttärensä Laodiken Ariarathes VI:lle vaimoksi. Mitridates V:n poika Mitridates VI yritti saada Kappadokian valtansa alle ja eräs Kappadokialainen ylimys Gordios murhasi Ariaratheen. Ariarathes VI:n poika Ariarathes VII:stä tuli nyt kuningas ja Laodikesta tuli Kappadokian hallitsija.
Porrassalmen Risti
Porrassalmen risti on mitali. Se tunnetaan myös nimellä Savon Prikaatin risti. Mitali on malliltaan perinteinen, ja sen tunnuksena on joukko-osaston tunnus. Mitalissa on vuosiluku 1789, joka viittaa Porrassalmen taisteluun. Risti vahvistettiin 13. kesäkuuta 1975 ja otettiin käyttöön 6. joulukuuta 1977. Ristin on suunnitellut Jaakko Koskinen.
William S. Rosecrans
William Starke Rosecrans (6. syyskuuta 1819 – 11. maaliskuuta 1898) oli keksijä, öljy-yhtiön johtaja, diplomaatti, poliitikko, Yhdysvaltain armeijan upseeri ja Unionin kenraali Yhdysvaltain sisällissodassa.
Rosecrans syntyi Little Taylor Runissa Delawaren piirikunnassa Ohiossa. Hän valmistui West Pointista 1842. Ennen sisällissotaa hän oli öljy-yhtiön johtaja ja 1859 paloi pahoin öljylampun räjähdettyä. Hän toipui vammoistaan juuri kun sisällissota alkoi, ja hän liittyi Unionin armeijaan George B. McClellanin kenttäadjuntattina, ja kohosi pian 23. jalkaväkirykmentin komentajaksi. Hänet ylennettiin sodan alussa prikaatinkenraaliksi ja myöhemmin kenraalimajuriksi.
Rosecrans sai komentoonsa Unionin Mississippin armeijan vasemman sivustan toukokuussa 1862. Hän saavutti mainetta kenraalina, ja voitti useita taisteluita läntisellä taistelunäyttämöllä, kuten toisen Corinthin taistelun, jossa hän saavutti verisen voiton Konfederaation kenraali Earl Van Dornista, Stones Riverin taistelun ja Tullahoma-sotaretken. Hänen sotilasuransa päättyi Chickamaugan taisteluun 1863, jossa hän kärsi tappion ja vetäytyi Chattanoogaan, jonne Braxton Braggin Tennesseen armeija piiritti hänet. Tämän jälkeen Ulysses S. Grant siirsi hänet pois komennosta. Hän siirtyi Missouriin, jossa taisteli Sterling Priceä vastaan tämän ryöstöretkellä. Sodan jälkeen hän palveli ministerinä Meksikossa ja Ohion kuvernöörinä 1869.
Rosecrans kuoli Redondo Beachissä Kaliforniassa ja on haudattu Arlingtonin sotilashautausmaahan.
Koskisen konserni
Koskisen on vuonna 1931 perustettu suomalainen, kansainvälisesti toimiva perheyritys. Koskisen valmistaa ja markkinoi puutuoteteollisuuden tuotteita mm. rakennus-, huonekalu- ja kuljetusvälineteollisuudelle. Koskisen toimialat ovat: puunhankinta ja bioenergia (Koskitukki Oy), sahateollisuus, vaneriteollisuus, lastulevyteollisuus, koivutuoteteollisuus (Vilkon Oy) ja taloteollisuus. Yli 100 vuoden aikana yritys on kehittynyt kansainväliseksi puun ammattilaiseksi joka työllistää yli 1 000 henkilöä. Konsernin liikevaihto on noin 250 miljoonaa euroa (2015), josta viennin osuus on on reilusti yli 50 prosenttia.
Koskisen sahan perusti Kalle Koskinen vuonna 1931.
Yritys nousi julkisuuteen, kun 1987 paljastui, että sahan tulipalon yhteydessä vuonna 1976 Järvelän maaperään ja pohjaveteen pääsi kloorifenolia sisältävää Ky-5-valmistetta, jota käytettiin sahatavaran sinistymisenestoon. Alueen pohjaveden ja maaperän puhdistusmahdollisuuksia on selvitelty vuosikymmenten ajan. Vuosina 2012 - 2014 puhdistustyössä tehtiin läpimurto; Koskisen Oy:n ja Pöyry Finland Oy:n kehittämällä menetelmällä on puhdistettu laskennallisesti jo noin 90 prosenttia alueen pohjavedestä. Puhdistustoimintaa jatketaan, jotta loputkin pohjavedestä saadaan puhdistettua. Asiasta annettiin KHOn päätös 2008, jonka mukaan saastuminen tutkitaan. Yritystä syytettiin rikoksesta, mutta oikeuden päätöksen mukaan saastuminen johtui tulipalosta.
Sahaa johti Koskisen perhe kolmessa sukupolvessa, kunnes vuoden 2016 lopussa Markku Koskinen irtisanottiin ja toimitusjohtajaksi palkattiin Jukka-Pekka Pahta.
Rutherford Appleton Laboratory
Rutherford Appleton Laboratory (RAL) on Englannissa Chiltonissa sijaitseva tiedekeskus. Laboratoriossa on 1200 työntekijää.
RAL toimii Science and Technology Facilities Council eli STFC-neuvoston alaisuudessa ja rahoituksella. Se on nimetty Ernest Rutherford ja Edward Appletonin mukaan. 2000-luvulla nimi oli hetken DRAL, mutta se ei jäänyt pysyväksi. D tuli Daresbury Laboratorystä.
Rutherford High Energy Laboratoryn perustettiin vuonna 1957 RAFin Harwellin lentotukikohtaan. Se yhdistyi vuosina 1975 ja 1979 ensin Atlas Computer Laboratory-laboratorioon ja sitten Appleton Laboratory-laboratorioon.
Laboratorio tekee mm. ydintekniikan ja hiukkaskiihdytintutkimusta ja tutkii lasereita. Se on merkittävä avaruustutkimuslaboratorio.
Hossein Amanat
Hossein Amanat (, s. 1942) on iranilais-kanadalainen bahá'í-arkkitehti. Hän nousi kuuluisuuteen voittamalla Azadi-tornin suunnittelukilpailun Iranissa vuonna 1966. Voiton myötä Amanat pääsi suunnittelemaan lukuisia modernia arkkitehtuuria edustavia rakennuksia Iraniin: hän suunnitteli muun muassa Sharifin teknillisen yliopiston (1975), Teheranin Persian Heritage Centerin (1984) ja Iranin Kiinan-suurlähetystön (Peking, 1983).
Amanat muutti Kanadaan vuonna 1980, minkä jälkeen hänen toimistonsa on ottanut vastaan yhä monipuolisempia tehtäviä. Niihin lukeutuvat esimerkiksi bahá'í-uskonnon keskuspaikka Israelin Haifassa, bahá'í-pyhäkkö Samoalla ja lukuisat erityyppiset rakennukset Yhdysvalloissa, Kanadassa ja Kiinassa.
SRON
SRON Stichting Ruimte Onderzoek Nederland on Alankomaiden avaruustutkimusorganisaatio, joka koordinoi osaa Alankomaiden avaruustoiminnasta. Vuonna 2004 sen virallinen nimi on englantilaistettiin muotoon SRON Netherlands Institute for Space Research.
SRON perustettiin vuonna 1983. Se toimii Alankomaiden kansallisen tutkimusneuvoston (Nederlandse Organisatie voor Wetenschappelijk Onderzoek) alaisuudessa.
. Sitä hallitsee tiedeyhteisöstä koottu johtokunta.
Sillä on kaksi toimipaikkaa: Utrechtissa ja Groningenissa.
Laitoksella on kolme temaattista osastoa joiden lisäksi sillä on kaksi teknistä osastoa. Tekniset osastot ovat Sensoritutkimus ja Tekninen suunnittelu.
Tämä yksikkö perustettiin Utrechtiin vuonna 1994, syntyen leidenilaisesta tutkimusyksiköstä. Siinä toimii 35 ihmistä. 
Tämän osaston tutkimus kohdistuu infrapuna-astronomiaan. Siinä toimii 45 ihmistä.
Vuonna 1991 SRON perusti kaukokartoitusosaston, joka myöhemmin muunnettiin "Earth and Planetary Sciences"-osastoksi.
SRON on osallistunut seuraavien avaruusalusten toteuttamiseen, lähinnä tieteellisten sensoreiden toimittajana:
Islamin musta kirja
Islamin musta kirja: 1914–2006: Sorto, fundamentalismi, terrori on italialaisen toimittajan ja Lähi-idän kriisien tuntijan Carlo Panellan (s. 1948) kirja islamilaisesta sorrosta, fundamentalismista ja terrorista. Kirja käsittelee islamilaisia vallanpitäjiä ja uskonnollisen hallinnon vaikutuksia. Kirja on ilmestynyt Italiassa 2006 ja sen julkaisi suomeksi WSOY vuonna 2009.
Panellan mukaan jihadismi, pyhää sotaa eli jihadia koskeva oppi, on määrännyt ja määrää edelleen Lähi-idän politiikan tärkeät päätökset Israel-suhteista öljytulojen käyttöön. Jihadismi vastustaa poliittista sovittelua ja lietsoo väkivaltaa.
Teos kertoo islamin historiasta ja sen vaikutuksesta Euroopan historiaan. Teoksessa käsitellään Iranin vallankumousta, intifadaa eli kansannousua, Persianlahden sotia ja panttivankikriisejä. Panella selvittää myös islamilaisten keskinäistä valtataistelua, maltillisten ja fundamentalistien välistä ristiriitaa.
Johan Mjällby
Johan Mjällby (s. 9. helmikuuta 1971) on ruotsalainen entinen jalkapalloilija, pelipaikaltaan puolustaja ja keskikenttäpelaaja.
Mjällby pelasi Ruotsin maajoukkueessa 49 maaottelua ja teki neljä maalia. EM-kisoissa hän pelasi vuosina 2000 ja 2004 sekä MM-kisoissa vuonna 2002, jolloin hän oli joukkueen kapteeni. Mjällby lopetti aktiiviuransa toukokuussa 2006 vammojen takia. Hän on nykyään Viasat Sportin jalkapalloasiantuntija.
Da Funk
Da Funk on Daft Punk -yhtyeen instrumentaalikappale, jota pidetään yhtyeen läpimurtona. Kappale on sekoitus teknoa, funkkia ja diskoa. Kappale julkaistiin alun perin Soma-levymerkillä singlenä vuonna 1995. Kappale kestää yli 5 minuuttia ja on Around the Worldin ohella toinen "Homework"-levyn menestyskappaleista. Kappale on myös julkaistu yhtyeen live-levyllä "Alive 1997".
Vladimir Gontšarov
Vladimir Aleksejevitš Gontšarov (, s. 4. toukokuuta 1977 Leningrad, Neuvostoliitto) on venäläinen pistooliampuja.
Gontšarov on saavuttanut kaksi henkilökohtaista MM-pronssia, 10 m ilmapistoolilla Zagrebissa 2006 ja 50 m pistoolilla Lahdessa 2002. Lisäksi hän on saavuttanut MM-kilpailuissa useita joukkuemitaleita ja yhden joukkuemaailmanmestaruuden 10 m ilmapistoolilla Lahdessa 2002.
M-klubi
M-klubi oli Helsingissä, Mannerheimintiellä, Hotelli Marskin kellarissa vuodesta 1962 aina 1980-luvulle toiminut yksityisklubi-tyyppinen ravintola. Ravintolaan mahtui 225 henkeä. Sen kuuluisimmat jäsenet olivat vuorineuvoksia, ammattiyhdistysjohtajia ja ministereitä. Klubia on myös sanottu kultapossu- ja Mau-mau-kerhoksi.
Jäsenmaksu oli aluksi 2000 markkaa, joka on nykyrahassa (vuonna 2008) noin 230 euroa. Klubi oli avoinna klo 21-04. Avajaisia selostanut Helsingin Sanomat arveli tämän ""olevan omiaan eliminoimaan naapureita kiusaavat niin sanotut kotijatkot."" Vuonna 1980 klubissa oli 4700 jäsentä.
Hotellin avajaisjuhliin kutsutuille jaettiin lautasen vierelle lahja. Naiset saivat orkidean ja miehet hopeisen levykkeen merkiksi M-klubin kunniajäsenyydestä. Avajaisillallisilla nautittiin häränhäntälientä, forellia ja fasaania. Klubi avattiin kello yksi yöllä, jolloin eduskunnan puhemies K.-A. Fagerholm leikkasi poikki toimitusjohtaja Aki Marten pitelemän sinivalkoisen nauhan.
Vieraina nähtiin vuosien varrella kaikki kotimaan kuuluisuudet presidentti Kekkosesta alkaen. Jyrki Hämäläinen ja Markku Veijalainen ovat muistelmissaan todenneet, että klubilla saattoi nähdä kerralla kaikki sen ajan tärkeimmät julkisuuden henkilöt. Pääministeri Ahti Karjalainen piti iltaisin tapaamisia eri sidosryhmien kanssa muun muassa M-klubilla.
Avajaisissa tapahtui välikohtaus, kun salin poikki juoksi rotta isäntien ollessa kättelemässä kutsuvieraita. Noloon valoon klubi joutui, kun Tanskan opetusministeri ei päässyt klubille, koska jäsenkorttia ei ollut.
Around the World (Daft Punkin kappale)
Around the World on Daft Punkin vuonna 1997 julkaistu kappale. Kappale julkaistiin alun perin heidän "Homework"-albumillaan. Kappaleesta on tehty single ja musiikkivideo. Levyn oikea versio kestää jopa 7 minuuttia, mutta musiikkivideolla vain 4 minuuttia. Kappaleen tyylilaji on housea.
Uppiniskaisuuden kronikka
Uppiniskaisuuden kronikka ("Kolme katku vahel", 1–4) on virolaisen kirjailijan Jaan Krossin pääteoksena pidetty neliosainen romaani, joka sijoittuu 1500-luvun jälkipuolen Tallinnaan ja kertoo talonpoikaisen nousukkaan, papin, kirkkoherran ja kronikoitsijan Balthasar Russowin elämäntarinan. Teos on myös ilmeikäs kuvaus Tallinnasta ja Liivinmaan sodasta 1500-luvun jälkipuoliskolla. "Uppiniskaisuuden kronikka" ilmestyi viroksi vuosina 1970–1980 ja suomeksi vuonna 2003.
Teoksen ovat suomentaneet Jouko Vanhanen ja Kaisu Lahikainen, jotka saivat teoksen suomentamisesta kirjallisuuden valtionpalkinnon vuonna 2004.
Alive 1997
Alive 1997 on Daft Punk -yhtyeen ensimmäinen livealbumi, joka julkaistiin vuonna 2001. Albumi sisältää miksattuja kappaleita levyltä "Homework".
Revolution 909
Revolution 909 on Daft Punkin vuonna 1997 julkaisema kappale, joka julkaistiin heidän albumillaan "Homework" sekä omana singlenä. Kappale kestää yli 5 minuuttia. Kappaleen tyylilaji on pääasiassa housea.
Kappale julkaistiin singlenä vasta vuonna 1998.
Michael Hofmann
Michael Hofmann (s. 25. maaliskuuta 1982) on sveitsiläinen pistooliampuja.
Michael Hofmann saavutti MM-kilpailuissa Zagrebissa 2006 pronssia 25 m isopistoolissa. Hän sai tuloksekseen 585 ja pääsi uusimaan hopeasta Mihail Nestrujevin kanssa. Uusinnassa Hofmann on ampui 49 pistettä, mutta Nestrujev ampui täydet 50 pistettä ja voitti MM-hopeaa.
There Must Be an Angel (Playing with My Heart)
There Must Be an Angel (Playing with My Heart) on brittiläisen Eurythmicsin vuonna 1985 julkaistu kappale, joka julkaistiin heidän albumillaan" Be Yourself Tonight". Kappale saavutti valtaisan suosion ja se on yhtyeen tunnetuimpia kappaleita. Se on ollut usein mukana 1980-luvun hittikappaleita sisältävillä kokoelmalevyillä. Kappaleen tyylilajit ovat pop, rock ja R&B.
Kappale nousi Suomen virallisen singlelistan ensimmäiselle sijalle.
Luuhauki
Luuhauki ("Lepisosteus osseus") on luuhaukien heimon yleisin laji, jota tavataan laajalla alueella Pohjois-Amerikassa aina Suurilta järviltä Floridaan ja New Mexicoon. Se viihtyy järvissä ja hitaasti virtaavissa joissa vaikka onkin vahva uimari. Se pystyy elämään myös vähähappisissa vesissä käyttämällä uimarakkoaan lisähengityselimenä, jolla se pystyy hengittämään ilmakehän happea.
Luuhauki on n. 1,5 metrin pituinen, solakka ja kapeakuonoinen kala, jonka selkä- peräevät ovat vastatusten lähellä pyrstöevää. Selkäpuoli on tummanruskea ja vatsapuoli vaaleampi. Evät ovat ruskeiden täplien kirjomat ja suu on täynnä teräviä hampaita. Se muistuttaa huomattavasti haukea ("Esox lucius"), vaikka ei olekaan tälle sukua. Lisäksi se erottuu hauesta toisiinsa niveltyneiden paksujen kiillesuomujensa ansiosta mikä on kaikille heimon lajeille yhteinen piirre.
Luuhauki on ahnas peto, joka vaanii muita kaloja kasvillisuuden seassa ja ampaisee nopeasti niiden kimppuun. Suurena petona sen ainoa luontainen vihollinen on mississippinalligaattori ("Alligator mississipiensis").
Kutu tapahtuu keväällä matalassa vedessä. Naaras laskee kerralla n. 30 000 mätimunaa, jotka tarttuvat vesikasveihin. Munia ei vartioida, sillä ne sisältävät myrkyllistä ainetta, joka suojaa niitä mädinsyöjiltä.
Gordios (Kappadokia)
Gordios oli kappadokialainen, joka murhasi kuningas Ariarathes VI:n.
Pontoksen kuningas Mithridates VI halusi saada Kappadokian valtaansa ja palkkasi Gordioksen murhaamaan kuningas Ariarathes VI:n. Mithridateen sisko Laodike oli naimisissa Ariaratheen kanssa. Murhan jälkeen Laodikesta tuli Kappadokian hallitsija ja hänen pojastaan Ariarathes VII:stä tuli kuningas. Laodike meni kuitenkin naimisiin Bithynian kuninkaan Nikomedeen kanssa. Mitrhidates antoi tämän takia syrjäyttää siskonsa ja asetti Kappadokian valtaistuimelle oman poikansa Ariarathes IX:n. Gordios toimi nuoren Ariarathes IX:n neuvonantajana.
Gordios toimi myös Mithridateen lähettiläänä. Hän kävi muun muassa neuvottelemassa Roomassa ja hänen ansiostaan Armenian Tigranes I julisti sodan Kappadokialle ja syrjäytti Ariobarzanes I:n, jonka roomalaiset olivat nostaneet valtaan vuonna 93 eaa. Sulla ajoi Gordioksen Kappadokiasta seuraavana vuonna. Gordios taisteli myöhemmin Lucius Licinius Murenaa vastaan Halys-joella käydyssä taistelussa vuonna 83 eaa. tai 82 eaa.
Vigilio Fait
Vigilio Fait (s. 14. lokakuuta 1962 Rovereto Italia) on italialainen pistooliampuja.
Vigilio Fait voitti MM-kilpailuissa Zagrebissa vuonna 2006 50 m pistoolissa henkilökohtaista hopeaa ja joukkuepronssia. Hän on voittanut myös joukkuehopeaa 10 m ilmapistoolilla Milanossa 1994.
Fait edusti maataan olympialaisissa Pekingissä 2008. Hän oli yhdeksäs 10 m ilmapistoolissa, jääden tuloksella 580 pisteen päähän finaalipaikasta, ja 27. 50 m pistoolissa, jääden tuloksella 551 kahdeksan pisteen päähän finaalista.